**NÁVRH**

**Dodatok č. 1 k VZN č. 6/2012 o komunálnom odpade a drobnom stavebnom odpade v meste Vrútky**

Mestské zastupiteľstvo mesta Vrútky v súlade s § 6 zákona č.369/1990 Zb. o obecnom zriadení v znení neskorších zmien a predpisov vydáva dodatok č.1 k VZN č. 6/2012 o komunálnom odpade a drobnom stavebnom odpade v meste Vrútky, ktoré mení a dopĺňa takto:

**Čl. 1**

1. V § 6 ods.1sa za znenie „od pôvodcov odpadov,“ dopĺňajú slová „ v deň vývozu v čase od 6,00 do 18,00 hod.,“ a vypúšťajú sa slová „  tomto časovom“
2. V § 6 ods. 2 písm. a) sa na konci dopĺňa znenie: „pričom pre 1 rodinný dom (4 až 5 obyvateľov) max. 1 ks 110 l alebo 140 l nádoby, pri vyššom počte obyvateľov v rodinnom dome je možné pridať ešte 1 ks 110 l alebo 140 l nádoby resp. 1 ks 240 l nádoby.
3. V § 6 ods. 2 písm. b) sa dopĺňa o komoditu:

**Textil**

Zbiera sa čisté a suché šatstvo, prikrývky, posteľná bielizeň a pod.

Vyseparované šatstvo sa odovzdá do zberných nádob s nápisom „Textil“ rozmiestnených na určených zberných miestach v jednotlivých mestských častiach.

1. V § 6 ods. 2 písm. b) sa v komodite biologicky rozložiteľné komunálne odpady na konci pridáva ďalšia odrážka s textom „jedlé tuky a oleje sa separujú do 0,5 l alebo 1 l plastových fliaš, ktoré je možné odovzdať prevádzkovému zariadeniu, ktoré má udelený súhlas na túto činnosť ObÚŽP, je registrované na ŠVaPS a má uzatvorenú zmluvy s mestom alebo raz za štvrťrok na základe oznámenia do mobilnej zberne.
2. V § 10 ods. 1 sa rušia slová „Primátor mesta“ a nahrádzajú sa slovom „Mesto“
3. V § 10 ods. 2 sa rušia slová „ primátor dozvedel“ a nahrádzajú sa slovami „mesto dozvedelo“.
4. V §12 ods.1 v tretej odrážke sa za slová „všeobecné záväzné nariadenie“ dopĺňajú slová „č.2/2007“

**Čl. 2**

1. Návrh dodatku č.1 k VZN č.6/2012 o  komunálnom odpade a drobnom stavebnom odpade v meste Vrútky bol zverejnený na úradnej tabuli a na internetovej stránke mesta dňa 30.09.2013.
2. V zákonom stanovenej lehote na uplatnenie pripomienok neboli Mestskému úradu doručené fyzickými ani právnickými osobami žiadne pripomienky k návrhu dodatku č.1 k VZN č.6/2012 o komunálnom odpade a drobnom stavebnom odpade v meste Vrútky.
3. Na tomto dodatku č.1 k VZN č.6/2012 o komunálnom odpade a drobnom stavebnom odpade v meste Vrútky sa uznieslo Mestské zastupiteľstvo dňa 15.10.2013.
4. Dodatok č.1 k VZN č.6/2012 o komunálnom odpade a drobnom stavebnom odpade v meste Vrútky nadobúda účinnosť dňa 01.11.2013.

**Ing. Miroslav M a z ú r**

 **primátor mesta**

**Dôvodová správa**

**k návrhu Dodatku č.1 k VZN č.6/2012 o komunálnom odpade a drobnom stavebnom odpade v meste Vrútky**

**Predkladá: Ing. Milan Rovný, vedúci odboru výstavby a ŽP**

**Spracoval: Ing. Dana Pozorčiaková,**

**referát odpadového hospodárstva**

**Názov: Návrh – Dodatok č.1 k VZN č.6/2012 o komunálnom odpade a drobnom**

 **stavebnom odpade v meste Vrútky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predkladaný návrh Dodatku č. 1 k VZN č.6/2012 o komunálnom odpade a drobnom stavebnom odpade v meste Vrútky upravuje povinnosti pôvodcu odpadu (občana) a zároveň rozširuje VZN o dve nové komodity, ktoré môže občan separovať. Jedná sa o komoditu textil a jedlé tuky a oleje, ktoré patria do komodity biologicky rozložiteľné komunálne odpady.

**Návrh na uznesenie:**

**Mestské zastupiteľstvo vo Vrútkach schvaľuje Dodatok č.1 k VZN č.6/2012 o komunálnom odpade a drobnom stavebnom odpade v meste Vrútky**

Vo Vrútkach, dňa 15.10.2013